OBRAZLOŽENJE
uz nacrt Pravilnika o provedbi postupaka jednostavne nabave u Osnovnoj školi Bariše Granića Meštra


1. Pravni temelj za donošenje akta
Pravni temelj za donošenje Pravilnika o provedbi postupaka jednostavne nabave (u daljnjem tekstu: Pravilnik) sadržan je u odredbama Zakona o javnoj nabavi (NN 120/16, 114/22, 48/26), kojima je utvrđena obveza naručitelja da autonomnim aktom uredi pravila, uvjete i postupke jednostavne nabave (nabave procijenjene vrijednosti do zakonski utvrđenih pragova).

2. Razlozi donošenja i ciljevi koji se žele postići
Stupanjem na snagu Zakona o javnoj nabavi (NN 120/16, 114/22, 48/26) uvedene su značajne promjene u sustavu javne nabave u Republici Hrvatskoj, koje izravno utječu na poslovanje osnovne škole kao javnog naručitelja.
Ključne promjene koje se implementiraju ovim Pravilnikom odnose se na:
· nove vrijednosne pragove za primjenu postupaka jednostavne nabave usklađene s novim zakonskim okvirima
· obvezu provođenja postupaka jednostavne nabave putem novog modula unutar Elektroničkog oglasnika javne nabave Republike Hrvatske (EOJN RH) od 1. rujna 2026. godine.
Cilj donošenja novog Pravilnika je usklađivanje internog akta škole sa zakonskim propisima, osiguravanje transparentnog, učinkovitog i ekonomičnog trošenja financijskih sredstava škole, poštivanje načela jednakog tretmana gospodarskih subjekata i tržišnog natjecanja te jasno definiranje postupaka, ovlasti i odgovornosti sudionika u provedbi jednostavne nabave.

3. Razlozi za provođenje skraćenog savjetovanja
Sukladno članku 11. stavku 3. Zakona o pravu na pristup informacijama (NN 25/13, 85/15, 69/22), pravne osobe s javnim ovlastima dužne su provoditi savjetovanje s javnošću pri donošenju općih akata odnosno drugih strateških ili planskih dokumenta kad se njima utječe na interese građana i pravnih osoba.
Savjetovanje s javnošću provodi se u skraćenom trajanju od 24. kolovoza 2026. godine do 8. rujna 2026. godine.
Skraćeni rok određen je zbog izvanredne i hitne potrebe usklađivanja općeg akta škole sa Zakonom o javnoj nabavi (NN 120/16, 114/22, 48/26), čija obvezna primjena u dijelu novih vrijednosnih pragova i obveze korištenja novih EOJN RH modula započinje 1. rujna 2026. godine.
Provođenje savjetovanja u punom zakonskom roku od 30 dana onemogućilo bi pravovremeno donošenje akta te bi uzrokovalo pravnu nesigurnost u provedbi postupaka nabave nužnih za nesmetan rad škole i početak nove školske godine.

Iako se provodi skraćeni postupak, osigurat će se transparentnost i dostupnost nacrta dokumenta te mogućnost da svi zainteresirani dionici u navedenom roku daju svoje komentare i prijedloge.

4. Procjena sredstava potrebnih za provođenje Pravilnika te način njihova osiguranja
Dodatna sredstva u Financijskom planu Osnovne škole Bariše Granića Meštra za ostvarenje predloženog Pravilnika nisu potrebna.

5. Prilozi
· Nacrt Pravilnika o provedbi postupaka jednostavne nabave u Osnovnoj školi Bariše Granića Meštra, Baška Voda
· Obrazac za sudjelovanje u savjetovanju
